Alėja (Virčiuvis)
Alėja (latv. Eleja) – upė šiaurės Lietuvoje (Joniškio raj.) ir Latvijoje (Jelgavos sav.), Virčiuvio kairysis intakas. Ilgis 29 km (Lietuvoje 5,7 km), baseino plotas 61 km². Ištakos – 6 km į šiaurę nuo Joniškio, teka į šiaurę, įteka į Virčiuvį Latvijos teritorijoje. Vaga reguliuota – iškastas gilus griovys. Plotis 4–8 m, gylis 0,5-2,4 m. Srovės greitis 0,1 m/s. Upės pavadinimas kildinamas iš šaknies al- (alėti = „tekėti, varvėti“).